CELEX: 62005CO0026
Language: sk
Date: 2006-02-16 00:00:00
Title: Uznesenie Súdneho dvora (tretia komora) zo 16. februára 2006.#Plato Plastik Robert Frank GmbH proti Caropack Handelsgesellschaft mbH.#Návrh na začatie prejudiciálneho konania Landesgericht Korneuburg - Rakúsko.#Článok 104 ods. 3 druhý pododsek rokovacieho poriadku - Smernica 94/62/ES - Obaly a odpady z obalov - Pojmy výrobca obalov a výrobca obalových materiálov - Výrobca plastových nákupných tašiek.#Vec C-26/05.

Uznesenie Súdneho dvora (tretia komora) zo 16. februára 2006, Plato Plastik Robert Frank
      (Vec C‑26/05)
      „Článok 104 ods. 3 druhý pododsek rokovacieho poriadku – Smernica 94/62/ES – Obaly a odpady z obalov – Pojmy výrobca obalov a výrobca obalových materiálov – Výrobca plastových nákupných tašiek“
      1.                     Životné prostredie – Obaly a odpady z obalov – Smernica 94/62 (smernica Európskeho parlamentu a Rady 94/62, článok 3 body
            1 a 11) (pozri bod 29, bod 1 výroku)
      2.                     Životné prostredie – Obaly a odpady z obalov – Smernica 94/62 (smernica Európskeho parlamentu a Rady 94/62) (pozri bod 37,
            bod 2 výroku)
      Predmet:
      
         Návrh na začatie prejudiciálneho konania – Landesgericht Korneuburg – Výklad článku 3 smernice Európskeho parlamentu a Rady
                  94/62/ES z 20. decembra 1994 o obaloch a odpadoch z obalov (Ú. v. ES L 365, s. 10; Mim. vyd. 13/013, s. 349) – Pojmy výrobcovia
                  spotrebiteľských, skupinových alebo prepravných obalov a dodávatelia obalových materiálov – Výrobca plastových nákupných tašiek
               
            Výrok:
      
         
                   
               
               
                  
               
               
                  Článok 3 body 1 a 11 smernice Európskeho parlamentu a Rady 94/62/ES z 20. decembra 1994 o obaloch a odpadoch z obalov sa má
                     vykladať v tom zmysle, že výrobcom obalových materiálov nie je nevyhnutne ten, kto spája alebo necháva spájať tovary s výrobkom
                     určeným na obalenie. Výrobca plastových nákupných tašiek, ktoré klienti v obchodoch dostávajú bezodplatne alebo za odplatu,
                     sa má považovať za výrobcu obalov.
                  
               
            
         
                   
               
               
                  
               
               
                  Smernica 94/62 sa má vykladať v tom zmysle, že jej neodporuje vnútroštátna právna úprava, akou je nariadenie spolkového ministerstva
                     pre životné prostredie, mládež a rodinu o predchádzaní tvorbe a zhodnocovaní odpadov z obalov a určitých zvyškov materiálov,
                     ako aj o zavedení systémov zberu a zhodnocovania, ktoré stanovuje, že výrobca obalov, najmä plastových nákupných tašiek, musí
                     tieto tašky po použití buď spätne prijímať, alebo musí byť účastníkom systému zberu a zhodnocovania odpadov z obalov, ibaže
                     by sprostredkovateľ na ďalšom stupni distribučného reťazca prevzal tento záväzok a výrobca obalov by o tom dostal záväzné
                     vyhlásenie.